Ποιος Θέλει Να Γίνει Εκατομμυριούχος

Το ***Ποιος Θέλει να Γίνει Εκατομμυριούχος*** είναι τηλεπαιχνίδι γνώσεων, βασισμένο στο βρετανικό ***Who Wants to be a Millionaire***, που προβλήθηκε για πρώτη φορά το 1999 στο Mega Channel. Το 2010, ο *Εκατομμυριούχος* επιλέχθηκε ως το πιο αγαπημένο τηλεπαιχνίδι στα 20 χρόνια του Mega. Από το 1999 ως το 2006, το παιχνίδι γυριζόταν στα studios Καραμάνου, στους Αγίους Αναργύρους, ενώ από το 2022 γυρίζεται στα Kapa Studios στα Σπάτα. Το τηλεπαιχνίδι έχει επιστρέψει στις τηλεοπτικές οθόνες μετά από 16 χρόνια απουσίας, ξεκινώντας τον Απρίλιο του 2022 μέσα από την συχνότητα του ΑΝΤ1 στο καθημερινό πρόγραμμα. Το μέγιστο σημερινό έπαθλο είναι 100.000 €.

## Προβολή
Το τηλεπαιχνίδι ξεκίνησε να προβάλλεται τον Οκτώβριο του 1999 από την συχνότητα του MEGA, όπου γνώρισε επιτυχία, και προβαλλόταν, αρχικά κάθε απόγευμα στις 18:50, μέχρι το καλοκαίρι του 2002. Το φθινόπωρο του ίδιου έτους, τα δικαιώματα προβολής του τηλεπαιχνιδιού, τα πήρε η ΕΡΤ, όπου προβλήθηκε το τηλεπαιχνίδι στο δεύτερο κρατικό κανάλι, την ΝΕΤ, ως το 2004. Επανήλθε τον Απρίλιο του 2006, από την συχνότητα του ALPHA, με παρουσιαστή τον ηθοποιό Θοδωρή Αθερίδη, καινούργια ποσά και μια καινούργια βοήθεια. Η προβολή του διήρκεσε από τον Απρίλιο μέχρι τον Ιούλιο του 2006. Από τις 30 Ιουλίου 2006 ως τις 29 Σεπτεμβρίου 2006, προβάλλονταν σε επανάληψη επεισόδια της σεζόν 2006, πάλι από τον Alpha.

Το τηλεπαιχνίδι όλα τα χρόνια προβολής του, μεταδιδόταν καθημερινά στην απογευματινή ζώνη, συνήθως πριν από το κεντρικό δελτίο ειδήσεων του εκάστοτε καναλιού.

Το 2022, μετά από 16 χρόνια απουσίας, ξεκίνησε να προβάλλεται καθημερινά στις 20:00 στον ANT1, αμέσως μετά το κεντρικό δελτίο ειδήσεων, με παρουσιαστή τον Γρηγόρη Αρναούτογλου. Κατά την διάρκεια του Μουντιάλ 2022, τα επεισόδια προβάλλονται στις 19:45 αντί για 20:00. Το 2ο μέρος της 8ης σεζόν αρχικά ήταν προγραμματισμένο να κάνει πρεμιέρα στις 21 Νοεμβρίου, όμως αναβλήθηκε για τις 29 του μήνα λόγω της μετάδοσης αγώνων του Μουντιάλ στις 18:00 οι οποίοι ήταν προγραμματισμένοι να προβληθούν από την πλατφόρμα ANT1+ επειδή όμως κατέρρευσε το δελτίο ειδήσεων μετακινήθηκε στην ζώνη 20:00-21:00. Κατά το διάστημα μεταξύ 28 Ιανουαρίου και 9 Απριλίου 2023 το τηλεπαιχνίδι μεταδιδόταν τα Σαββατοκύριακα αντί για τις καθημερινές λόγω της καθημερινής προβολής του Ράδιο Αρβύλα στις 20:00. Από τις 10 Απριλίου 2023 επέστρεψε στο καθημερινό πρόγραμμα του σταθμού. Τη σεζόν 2023-2024 η εκπομπή προβάλλεται καθημερινά κατά τα διαστήματα Σεπτεμβρίου-Οκτωβρίου και Μαΐου-Ιουλίου ενώ από τον Νοέμβριο του 2023 μέχρι τον Απρίλιο του 2024 μόνο κάθε Παρασκευή, Σάββατο και Κυριακή. Από τις 6 Ιουλίου μέχρι τις 22 Σεπτεμβρίου του 2024 προβαλλόταν καθημερινά σε επανάληψη με διπλά επεισόδια, ενώ από τις 23 Σεπτεμβρίου του 2024 επέστρεψε στο καθημερινό πρόγραμμα με νέα επεισόδια έως και τις 3 Ιουλίου 2025 που ολοκληρώθηκε η 10η σεζόν.Το διάστημα από 22 Σεπτεμβρίου μέχρι 3 Οκτωβρίου 2025 προβλήθηκαν επεισόδια Best Of ενώ στις 6 Οκτωβρίου 2025 έκανε πρεμιέρα η 11η σεζόν.

Στην Κύπρο τα επεισόδια προβάλλονται από τον ANT1 Κύπρου, αρχικά στις 21:15 ενώ από το 2023 στις 19:00.
 

## Παιχνίδι

### Προκριματικός γύρος-Δοκιμασία ταχύτητας (Σεζόν 1-6)
Στις σεζόν 1-6, σε κάθε επεισόδιο υπήρχαν 10 υποψήφιοι παίκτες. Ο παρουσιαστής εκφωνούσε μία ερώτηση όπου οι παίκτες έπρεπε να ταξινομήσουν 4 επιλογές στην σωστή σειρά όσο πιο γρήγορα μπορούσαν. Όποιος από τους 10 κατάφερνε να δώσει την σωστή απάντηση γρηγορότερα, καθόταν απέναντι στον παρουσιαστή προκειμένου να παίξει στο κύριο μέρος του παιχνιδιού. Από την 7η σεζόν αυτό καταργήθηκε και ο κάθε παίκτης καλείται απευθείας στο στούντιο από τον παρουσιαστή για να παίξει στο κύριο μέρος του παιχνιδιού.

### Κύριο παιχνίδι-15 Ερωτήσεις
Ο παίκτης πρέπει να απαντήσει σωστά σε 15 ερωτήσεις για να κερδίσει: 50.000.000 Δρχ. (1999-2001), 150.000 € (2002-2004), 250.000 € (2006) και 100.000 € (2022-σήμερα). Για κάθε ερώτηση, υπάρχουν τέσσερις πιθανές απαντήσεις, με μία μόνο σωστή.

Ο παίκτης, για να κερδίσει το χρηματικό ποσό, έχει στην διάθεσή του τις παρακάτω βοήθειες:

### 50-50
Με αυτή την βοήθεια, απομακρύνονται οι δύο από τις 3 λάθος απαντήσεις, αφήνοντας την σωστή και μία λάθος απάντηση.

### Τηλέφωνο
Με αυτή την βοήθεια, ο παίκτης μπορεί να καλέσει κάποιον για να ζητήσει την βοήθειά του πάνω στην ερώτηση. Ο καλούμενος έχει 30 (από το 2022 αυξήθηκε στα 45) δευτερόλεπτα για να απαντήσει στην ερώτηση. Μέχρι το 2006, ο παίκτης μπορούσε να τηλεφωνήσει ελεύθερα σε οποιονδήποτε φίλο, γνωστό ή συγγενή, του οποίου τον τηλεφωνικό αριθμό είχε καταχωρήσει στην παραγωγή από την αρχή του παιχνιδιού, ενώ στη σημερινή εκδοχή του, από το 2022, λόγω της διάδοσης του διαδικτύου, η βοήθεια του τηλεφώνου πρέπει να προέρχεται υποχρεωτικά από άτομο που συνοδεύει τον παίκτη στο στούντιο την ημέρα του γυρίσματος και κατά την διάρκεια του παιχνιδιού βρίσκεται απομονωμένο σε ειδικό χώρο χωρίς καμία πρόσβαση σε τεχνολογικά μέσα.

### Κοινό
Κατά την μαγνητοσκόπηση, υπάρχει ζωντανό κοινό στο στούντιο, και κάθε μέλος του κοινού έχει ένα μικρό χειριστήριο. Ο παίκτης μπορεί να ζητήσει την άποψη του κοινού, και τα μέλη του κοινού πατούν το ανάλογο κουμπί στο χειριστήριο τους (Α, Β, Γ, Δ για τις τέσσερις επιλογές αντιστοίχως).

### Αλλαγή ερώτησης
Μόνο για τη σεζόν του 2006, επέτρεπε στον παίκτη να αλλάξει την ερώτηση με μία άλλη, αλλά θα έπρεπε να θυσιάσει μία από τις άλλες του βοήθειες. Μπορούσε να αποκτήσει αυτήν την βοήθεια αφότου είχε απαντήσει σωστά στην 5η ερώτηση. Αν ο παίκτης είχε ξοδέψει όλες τις βοήθειες μέχρι την 5η ερώτηση, η βοήθεια αυτή δεν του ήταν διαθέσιμη, γιατί δεν είχε βοήθεια να θυσιάσει. Επίσης, αν χρησιμοποιούσε τις τρεις βοήθειες και ενώ είχε τη δυνατότητα αλλαγής ερώτησης, δε θα μπορούσε πάλι να χρησιμοποιήσει αυτή τη βοήθεια, γιατί δεν είχε βοήθεια να θυσιάσει. Η βοήθεια αυτή επέστρεψε ξανά τον Οκτώβριο του 2024, όμως χωρίς να ισχύει η θυσία μιας άλλης βοήθειας,αρχικά μόνο για κάποια special επεισόδια και από τις 14 Απριλίου 2025 και στα καθημερινά επεισόδια

## Ποσά

Τα παρακάτω ποσά δεν είναι αθροιστικά. Π.χ. αν ο παίκτης απαντούσε σωστά στην δεύτερη ερώτηση, είχε κερδίσει **συνολικά** 200€ και όχι 100€+200€. Επίσης, αν δεν απαντούσε σωστά έως την 5η ερώτηση, έφευγε χωρίς να κερδίσει χρήματα.

Αν ο παίκτης απαντούσε σωστά στην 5η ερώτηση, το ποσό αυτό θα το κέρδιζε σίγουρα, το λεγόμενο *Μικρό μαξιλάρι*. Το ίδιο συμβαίνει και με την 10η ερώτηση, το λεγόμενο *Μεγάλο μαξιλάρι* (π.χ. αν απαντούσε λάθος στην 12η ερώτηση, θα κέρδιζε το ποσό της 10ης ερώτησης). Τα ποσά διαφοροποιήθηκαν κατά τις παρακάτω χρονολογίες, λόγω της κατάργησης της δραχμής, και του νέου καναλιού μετάδοσης (Από την ΝΕΤ στον Alpha και από τον Alpha στον Ant1), ως εξής:

### Οκτώβριος 1999 (Πρώτη εβδομάδα προβολής)
Μόνο για την πρώτη εβδομάδα προβολής του τηλεπαιχνιδιού ίσχυσαν τα παρακάτω ποσά https://www.youtube.com/watch?v=3BiOz0mljFA
(Τα νούμερα στην παρένθεση είναι τα ανάλογα ποσά σε ευρώ)Μετάδοση: Mega ChannelΠαρουσιαστής: Σπύρος Παπαδόπουλος

**Ερώτηση 15η 50.000.000₯χ. (146.735€)<br>**Ερώτηση 14η 25.000.000₯χ. (73.367€)Ερώτηση 13η 12.000.000₯χ. (35.216€)Ερώτηση 12η  6.000.000₯χ. (17.608€)Ερώτηση 11η  3.000.000₯χ. (8.804€)**Ερώτηση 10η  2.000.000₯χ. (5.869€) (Μαξιλαράκι)<br>**Ερώτηση  9η  1.000.000₯χ. (2.934€)Ερώτηση  8η    600.000₯χ. (1.760€)Ερώτηση  7η    300.000₯χ. (880€)Ερώτηση  6η    150.000₯χ. (440€)**Ερώτηση  5η    100.000₯χ. (293€) (Μαξιλαράκι)<br>**Ερώτηση  4η    70.000₯χ. (205€)Ερώτηση  3η    40.000₯χ. (117€)Ερώτηση  2η    30.000₯χ. (88€)Ερώτηση  1η    20.000₯χ. (58€)

### 1999-2001
(Τα νούμερα στην παρένθεση είναι τα ανάλογα ποσά σε ευρώ)Μετάδοση: Mega ChannelΠαρουσιαστής: Σπύρος Παπαδόπουλος

**Ερώτηση 15η 50.000.000₯χ. (146.735€)<br>**Ερώτηση 14η 24.000.000₯χ. (70.432€)Ερώτηση 13η 12.000.000₯χ. (35.216€)Ερώτηση 12η  6.000.000₯χ. (17.608€)Ερώτηση 11η  3.000.000₯χ. (8.804€)**Ερώτηση 10η  2.000.000₯χ. (5.869€) (Μαξιλαράκι)<br>**Ερώτηση  9η  1.600.000₯χ. (4.695€)Ερώτηση  8η    800.000₯χ. (2.347€)Ερώτηση  7η    600.000₯χ. (1.760€)Ερώτηση  6η    400.000₯χ. (1.173€)**Ερώτηση  5η    200.000₯χ. (586€) (Μαξιλαράκι)<br>**Ερώτηση  4η    150.000₯χ. (440€)Ερώτηση  3η    100.000₯χ. (293€)Ερώτηση  2η     75.000₯χ. (220€)Ερώτηση  1η     50.000₯χ. (146€)

### 2002-2004
Μετάδοση: Mega Channel (Ιανουάριος-Ιούνιος 2002) και ΝΕΤ (Νοέμβριος 2002-Μάιος 2004)Παρουσιαστής: Σπύρος Παπαδόπουλος

**Ερώτηση 15η 150.000€<br>**Ερώτηση 14η  80.000€Ερώτηση 13η  40.000€Ερώτηση 12η  20.000€Ερώτηση 11η  10.000€**Ερώτηση 10η   5.000€ (Μαξιλαράκι)<br>**Ερώτηση  9η   4.000€Ερώτηση  8η   2.000€Ερώτηση  7η   1.500€Ερώτηση  6η   1.000€**Ερώτηση  5η     500€ (Μαξιλαράκι)<br>**Ερώτηση  4η     400€Ερώτηση  3η     300€Ερώτηση  2η     200€Ερώτηση  1η     100€

### 2006
Μετάδοση: Alpha TVΠαρουσιαστής: Θοδωρής Αθερίδης

**Ερώτηση 15η 250.000€<br>**Ερώτηση 14η 100.000€Ερώτηση 13η  50.000€Ερώτηση 12η  20.000€Ερώτηση 11η  10.000€**Ερώτηση 10η   7.500€ (Μαξιλαράκι)<br>**Ερώτηση  9η   5.000€Ερώτηση  8η   3.500€Ερώτηση  7η   2.000€Ερώτηση  6η   1.500€**Ερώτηση  5η   1.000€ (Μαξιλαράκι)<br>**Ερώτηση  4η     500€Ερώτηση  3η     300€Ερώτηση  2η     200€Ερώτηση  1η     100€

### 2022-σήμερα
Μετάδοση: ΑΝΤ1 TVΠαρουσιαστής: Γρηγόρης Αρναούτογλου

**Ερώτηση 15η 100.000€<br>**Ερώτηση 14η 30.000€Ερώτηση 13η  20.000€Ερώτηση 12η  15.000€Ερώτηση 11η  10.000€**Ερώτηση 10η   5.000€ (Μαξιλαράκι)<br>**Ερώτηση  9η   4.000€Ερώτηση  8η   3.000€Ερώτηση  7η   2.000€Ερώτηση  6η   1.000€**Ερώτηση  5η   500€ (Μαξιλαράκι)<br>**Ερώτηση  4η     400€Ερώτηση  3η     300€Ερώτηση  2η     200€Ερώτηση  1η     100€

Ο παίκτης, αν δεν γνωρίζει την απάντηση στην ερώτηση που του έτυχε, έχει τη δυνατότητα να σταματήσει, κερδίζοντας το ποσό που έχει συγκεντρώσει ως εκείνη την στιγμή.

## Λήξη παιχνιδιού
Το παιχνίδι για τον κάθε παίκτη μπορεί τελειώσει με 3 πιθανούς τρόπους:

α) Εάν δώσει μία λανθασμένη απάντηση, οπότε είτε φεύγει με άδεια χέρια (αν έχει χάσει σε μία από τις πρώτες 5 ερωτήσεις) είτε κερδίζει το μικρό ή το μεγάλο μαξιλαράκι (αν έχει καταφέρει προηγουμένως να απαντήσει σωστά στην 5η ή 10η ερώτηση αντίστοιχα)

β) Εάν αποφασίσει να σταματήσει, οπότε κερδίζει το ποσό της τελευταίας ερώτησης που απάντησε σωστά

γ) Εάν καταφέρει να απαντήσει σωστά σε όλες τις ερωτήσεις, οπότε κερδίζει το μέγιστο χρηματικό έπαθλο. Η κατάληξη αυτή, στατιστικώς ελάχιστες φορές έχει συμβεί και μάλιστα σε αρκετές χώρες δεν έχει συμβεί ποτέ, ενώ ειδικότερα στην Ελλάδα έχει καταγραφεί 3 φορές στην ιστορία.

Αν ο χρόνος του επεισοδίου τελειώσει πριν ο παίκτης προλάβει να ολοκληρώσει το παιχνίδι του, τότε συνεχίζει και στο επόμενο επεισόδιο.

## Μεγάλοι Νικητές
### Γιώργος Γεωργόπουλος
Κέρδισε 50 εκατομμύρια δραχμές απαντώντας σωστά στην ερώτηση:

*Τι εικονίζεται πάνω στο οδικό σήμα, που ειδοποιεί για την ύπαρξη εστιατορίου;
**Σωστή Απάντηση: Πιρούνι-κουτάλι χιαστί (Δ)
**Λανθασμένες εναλλακτικές:
***Πιρούνι δίπλα σε μαχαίρι (Α)
***Πιρούνι δίπλα σε κουτάλι (Β)
***Πιρούνι-μαχαίρι χιαστί (Γ)

Το επεισόδιο προβλήθηκε από το Mega Channel στις 2 Οκτωβρίου 2001.

### Στέλιος Στεργίου
Κέρδισε 150.000 ευρώ απαντώντας σωστά στην ερώτηση:

*Τι από τα παρακάτω δεν απεικονίζεται στο σύμβολο της Ολυμπιακής Εκεχειρίας;
**Σωστή Απάντηση: Ένα κλαδί ελιάς (Δ)
**Λανθασμένες εναλλακτικές:
***Οι Ολυμπιακοί δακτύλιοι (Α)
***Η Ολυμπιακή φλόγα (Β)
***Το περιστέρι της ειρήνης (Γ)

Το επεισόδιο προβλήθηκε από την ΝΕΤ στις 21 Νοεμβρίου 2003. Δύο χρόνια πριν, το 2001, ο ίδιος παίκτης είχε ξαναπαίξει στο ίδιο τηλεπαιχνίδι και τότε είχε κερδίσει το ποσό των 6 εκατομμυρίων δραχμών.

### Φίλιππος Μπεκιάρης
Κέρδισε 100.000 ευρώ απαντώντας σωστά στην ερώτηση:

*Πώς μεταφράζεται η ονομασία Χονγκ Κονγκ;
**Σωστή Απάντηση: Αρωματικό λιμάνι (Γ)
**Λανθασμένες εναλλακτικές:
***Όμορφο λιμάνι (Α)
***Ήρεμο λιμάνι (Β)
***Βαθύ λιμάνι (Δ)

Το επεισόδιο προβλήθηκε από τον ANT1 στις 29 Απριλίου 2025.
Το 2000, ο πατέρας του συγκεκριμένου παίκτη είχε δηλώσει συμμετοχή στο τηλεπαιχνίδι (με τότε παρουσιαστή τον Σπύρο Παπαδόπουλο), ωστόσο δεν κατάφερε να κάτσει στην καρέκλα του παίκτη.

## Περιοδικό Τηλεθεατής
Από το 1999 ως το 2002, κάθε Παρασκευή έβγαινε, μαζί με το περιοδικό *Τηλεθεατής*, μια κάρτα του τηλεπαιχνιδιού, που έγραφε **Παίξτε και κερδίστε!**. Όσοι αγόραζαν την κάρτα μαζί με το περιοδικό είχαν την δυνατότητα να κερδίσουν λεφτά. Ενδεικτικά, όσοι πήραν τις κάρτες, έβρισκαν 15 ποσά, όπου στο καθένα αντιστοιχούσε σε μια σειρά από νούμερα, από το 101 ως το 235. Σε κάθε επεισόδιο (Δευτέρα-Παρασκευή), εμφανίζονταν 14 νούμερα από όλα αυτά (κάθε φορά και διαφορετικά νούμερα). 14 (τα νούμερα) επί 5 (οι μέρες της εβδομάδας) έχουμε συνολικά 70 νούμερα ανά εβδομάδα. Εάν κάποιο από τα νούμερα που έδειχνε ο παρουσιαστής, αντιστοιχούσε στην κάρτα, τότε ο άνθρωπος που είχε την κάρτα το σημείωνε. Εάν στο τέλος των πέντε ημερών (δηλαδή και στο τέλος του επεισοδίου της Παρασκευής), είχε κάποιος συμπληρώσει όλους τους αριθμούς που αντιστοιχούσαν σε κάποιο ποσό της κάρτας, τότε κέρδιζε το συγκεκριμένο ποσό.

## Special επεισόδια
**Mega**

Την περίοδο 2000-2002 προβλήθηκαν κατά καιρούς από το Mega και κάποια σπέσιαλ επεισόδια με διάσημους παίκτες που έπαιζαν για φιλανθρωπικό σκοπό, στην prime time ζώνη του καναλιού.

**Ant1**

Στις 22 και 23 Δεκεμβρίου 2023 και στις 22 Δεκεμβρίου 2024 προβλήθηκαν  σπέσιαλ Χριστουγεννιάτικα επεισόδια "διπλής καρέκλας" όπου έπαιζαν ζευγάρια. 

Από τις 13 Οκτωβρίου 2024,εκτός από τα κανονικά επεισόδια,ξεκίνησαν να προβάλλονται στον Ant1 κάποια special επεισόδια όπου οι παίκτες είχαν στην διάθεση τους 4 βοήθειες αντί για 3 και είχαν ελαφρώς μεγαλύτερη διάρκεια από τα κανονικά (περίπου 100 λεπτά μαζί με τις διαφημίσεις,αρχικά κάθε Κυριακή και στην συνέχεια και τις Πέμπτες πριν από την μετάδοση των αγώνων Europa league ή Conference league.Η μετάδωση αυτών των special επεισοδίων συνεχίστηκε μόνο τις Πέμπτες μέχρι και τον Μάϊο του 2025,ενώ από τον Φεβρουάριο του 2025 ,στα κυριακάτικα επεισόδια επέστρεψε το concept της "διπλής καρέκλας" .

Την εβδομάδα από 6 έως 11 Οκτωβρίου 2025 προβλήθηκαν 6 special επεισόδια όπου απλοί παίκτες έπαιζαν σε ζευγάρια με celebrities

Τον Φεβρουάριο του 2026 ξεκίνησε να προβάλλεται μία σειρά σπέσιαλ επεισοδίων με τίτλο "Grand Prize Week"  σε στυλ μίνι-τουρνουά,όπου για 3 εβδομάδες,κάθε εβδομάδα οι παίκτες έχουν την δυνατότητα να διεκδικήσουν μέχρι και 300.000 €

## Spin-Off
### [[Millionaire Hot Seat|Hot Seat]]
Το ***Hot Seat*** ήταν τηλεπαιχνίδι γνώσεων, βασισμένο στο ίδιο βρετανικό ***Who Wants to be a Millionaire***, που προβλήθηκε για πρώτη φορά το 2014 έως και το 2016 στον ΣΚΑΪ, με παρουσιαστή, τον ηθοποιό Γιάννη Ζουγανέλη.

## Παραπομπές


## Πηγές
* Studio Ata https://web.archive.org/web/20081225114253/http://www.studioata.gr/page.aspx?itemID=SPG274

Κατηγορία:Ελληνικά τηλεπαιχνίδια